Արամ Հարությունյանը ձեռնպահ մնաց իր մոտեցումը հայտնել։ Ասաց, որ քննարկումներից հետո միայն կտա լրացուցիչ պարզաբանում, քանի որ այս խնդիրը միայն իր ղեկավարած կառույցին չի վերաբերում։ Իսկ դիտարկմանը, թե արդեն կա կառավարության որոշումը, ըստ որի Սյունիքի մի քանի համայնքներին՝ այդ թվում Քաջարան գյուղին պատկանող մի շարք տարածքներ բացառիկ գերակա շահ են ճանաչվում եւ դրանց նպատակային նշանակությունը պետք է փոփոխվի, բնապահպանության նախարարը արձագանքեց․ - «Հարցը դեռեւս մեր քննարկմանը չի հասել։ Բնապահպանական փորձաքննության չեն դիմել, փորձաքննության գործընթաց չկա, եւ այն մասով, որ մասով բարձրացված է՝ հողերի կատեգորիաների փոփոխմանը, դեռեւս քննարկումներ են գնում։ Այդ քննարկումներին մենք մասնակցում ենք, եւ եթե որեւիցե լրացուցիչ ինֆորմացիա ունենանք՝ կտանք»։